500.010

Ordinaziun tar la lescha da sanadad (OtLSan)

dals 20-06-2017 (versiun dals 01-01-2025)

Sa basond sin l'art. 45 al. 1 da la constituziun chantunala1)

relaschada da la regenza ils 20 da zercladur 2017

1. Cumpetenzas ed incumbensas

Chantun

Art.  1 1 Per las incumbensas che lescha da sanadad surdat al chantun è cumpetent l'uffizi da sanadad, nun che questas incumbensas sajan vegnidas affidadas ad in auter uffizi.

L'uffizi da sanadad è er cumpetent per communitgar al register davart las professiuns medicalas,   al   register   davart   las   professiuns   psicologicas   ed   al   register   naziunal davart   las   persunas   spezialisadas   dal   sectur   da   sanadad   (NAREG)   las   datas prescrittas dal dretg federal.

1bis La   Regenza   po   surdar   a   terzas   persunas   las   incumbensas   tenor l'artitgel 5 alinea  1 litera a, litera b e litera h da la Lescha da sanadad2). * 2 La promoziun da la sanadad e la prevenziun en il sectur da scola èn chaussa:

a)

en il sectur da la scolina e da la scola populara: da l'uffizi per la scola populara ed il sport;

en il sectur da la scola media e da las scolas autas: da l'uffizi per la furmaziun media-superiura;

en la scola professiunala: da l'uffizi per la furmaziun professiunala.

c)

3 La   prevenziun   secundara   e   terziara   da   dependenza   è   chaussa   da   l'uffizi   dal servetsch social.

4 La protecziun da la sanadad en il senn da la legislaziun da lavur e da la legislaziun davart l'assicuranza d'accidents è – uschenavant ch'ella pertutga il chantun – chaussa da l'uffizi per industria, mastergn e lavur.

b)

1) DG 110.100 2) DG 500.000 * tabellas da las modificaziuns a la fin dal relasch

1

500.010

Vischnancas

Art.  2 1 Las vischnancas han:

a)

da designar in post ch'è cumpetent per la promoziun da la sanadad e per la prevenziun sin plaun communal e sin plaun da la scola;

ademplind   lur   incumbensas,   d'observar   soluziuns   che   tegnan   quint   da   la sanadad.

b)

2 Ils concepts per il servetsch da sanitad tar occurrenzas cun ina ristga pli gronda per il corp e la vita ston vegnir elavurads tenor las directivas da l'interassociaziun per salvament (IAS) e coordinads cun il servetsch da salvament da la regiun d'ospital correspundenta.   Ils   concepts   ston   vegnir   inoltrads   a   la   centrala   dal   clom   d'agid sanitar   144   almain   2 mais   avant   la   realisaziun   da   l'occurrenza   per   prender enconuschientscha.

2. Permissiuns da la polizia da sanadad

Inoltraziun da la dumonda

Art.  3 1 La dumonda cumpletta per survegnir ina permissiun per pratitgar la professiun sto vegnir inoltrada il pli tard 2 emnas, ina dumonda correspundenta per survegnir ina permissiun   da   manaschi   il   pli   tard   2 mais   avant   che   cumenzar   cun   l'activitad professiunala respectivamain cun il manaschi.

3. Professiuns da sanadad

Pratica da la professiun sut responsabladad professiunala

Art.  4 1 Las persunas spezialisadas dal sectur da sanadad senza permissiun per pratitgar la professiun   dastgan   pratitgar   activitads   che   dovran   ina   permissiun,   sche   la responsabladad per lur activitad vegn surpigliada:

a) * en instituziuns da furmaziun supplementara: d'ina persuna che ha in titel da media spezialista u medi spezialist en il sectur spezial, en il qual ella surpiglia la responsabladad per l'activitad per ina media u in medi; La supervisiun da las persunas en scolaziun u en furmaziun supplementara sto vegnir garantida da la media spezialista respectiva u dal medi spezialist respectiv. Medias e medis   che   pratitgeschan   en   moda   libra   dastgan   engaschar   per   lieu maximalmain ina media assistenta da pratica u in medi assistent da pratica.

Plinavant sto la media u il medi ch'instruescha esser preschent durant almain 75   pertschient   dal   pensum   da   la   media   assistenta   da   pratica   u   dal   medi assistent da pratica;

abis) * en cas da psicoterapeutas e psicoterapeuts che lavuran en manaschis dal sectur da   sanadad:   d'ina   media   u   d'in   medi   cun   in   titel   da   medi   spezialist   en psichiatria ed en psicoterapia;

2

500.010

b)

en cas da las autras persunas spezialisadas dal sectur da sanadad: d'ina persuna da la medema professiun.

2 La   persuna   che   surpiglia   la   responsabladad   sto   ultra   da   quai   posseder   ina permissiun per pratitgar la professiun en il chantun.

Tgira da confamigliaras e confamigliars

Art.  5 1 La   persuna   ch'è   dependenta   da   tgira   decida   en   atgna   responsabladad,   sch'ina persuna la stat datiers.

Activitads admessas senza permissiun

Art.  6 1 L'atlaslogia e la terapia craniosacrala na valan betg sco manipulaziuns vi da la spina dorsala ed èn perquai activitads ch'èn admessas senza permissiun.

Activitads betg admessas senza permissiun

Art.  7 1 Sco lavurs vi dals dents u en la bucca ed uschia sco activitads betg admessas senza permissiun valan tut ils pass da tractaments en la bucca, uschia er la fabricaziun e l'adattaziun   da   reconstrucziuns   funcziunal-proteticas   sco   er   il   nettegiament professiunal dals dents.

Enconuschientschas linguisticas

Art.  8 1 Sche   la   scolaziun   e   la   furmaziun   supplementara   n'èn   betg   vegnidas   fatgas   per gronda part en ina lingua uffiziala dal chantun, sto la petenta u il petent cumprovar d'avair   in   diplom   renconuschì   internaziunalmain   dal   nivel   B2   en   ina   lingua chantunala uffiziala tenor la norma europeica communabla per las linguas.

Apotecras ed apotechers

Art.  9 1 Apotecras ed apotechers dastgan vaccinar senza recept dal medi, sche:

a)

b)

ellas ed els possedan ina permissiun per pratitgar la professiun;

ellas ed els han absolvì ina scolaziun da vaccinar specifica ch'è renconuschida en Svizra;

las persunas che ston vegnir vaccinadas han almain 16 onns; e las persunas che ston vegnir vaccinadas n'han nagina ristga da vaccinaziun speziala.

c)

d)

vaccinaziun cunter la grippa;

vaccinaziun cunter encefalitis da zeccas (FSME);

2 Ellas ed els dastgan far las suandantas vaccinaziuns:

a)

b)

c) * tut las vaccinaziuns consecutivas tenor il Plan da vaccinaziun svizzer;

d) * vaccinaziun cunter COVID-19;

e) * vaccinaziun cunter herpes zoster tar persunas immunocumpetentas, premess

ch'i na vegnan betg utilisads vaccins vivs.

3

500.010

3 Apotecras   ed   apotechers   che   vulessan   vaccinar,   ston   s'annunziar   ordavant   tar l'apotecra chantunala u l'apotecher chantunal cun il formular previs per quest intent.

4. Manaschis dal sectur da sanadad

4.1. PREMISSAS GENERALAS

Lavurs da tgira

Art.  10 1 Lavurs da tgira dastgan vegnir fatgas mo da persunas spezialisadas e da persunas d'assistenza dal sectur da la tgira ed assistenza.

2 L'uffizi da sanadad maina ina glista da las professiuns dal sectur da la tgira ed assistenza. La glista cuntegna las professiuns da las persunas spezialisadas e da las persunas d'assistenza.

3 Per   far   lavurs   da   tgira   ston   las   persunas   che   possedan   in   diplom   ester   laschar renconuscher quel da la crusch cotschna svizra.

4.2. OSPITALS, CLINICAS E CHASAS DA PARTURIR

Pretensiuns quantitativas

Art.  11 1 Ils   ospitals,   las   clinicas   e   las   chasas   da   parturir   adempleschan   las   pretensiuns quantitativas areguard il persunal, sch'igl è avant maun il dumber da persunal ch'è necessari per tractar e per tgirar en moda adequata las pazientas ed ils pazients, per garantir la qualitad e per assister las emprendistas ed ils emprendists.

2 Per mintga plazza da tgira ed assistenza a temp cumplain èn ils ospitals publics e las clinicas publicas obligads da realisar 15,5 emnas da scolaziun e da furmaziun supplementara   per   las   professiuns   da   tgira   ed   assistenza.   Da   quai   ston   8   emnas vegnir realisadas per spezialistas e spezialists da sanadad AFQ e 5,8 emnas per tgirunzas diplomadas e tgirunzs diplomads SSS u SAS. * 2bis Il grad d'adempliment da questa prescripziun importa: * a)

b)

c)

d)

e)

f)

En cas singuls po l'Uffizi da sanadad permetter excepziuns.

per l'onn chalendar 2025 per l'onn chalendar 2026 per l'onn chalendar 2027 per l'onn chalendar 2028 per l'onn chalendar 2029 a partir da l'onn chalendar 2030

75 % 80 % 85 % 90 % 95 % 100 %

4

500.010

3 Tut tenor la grondezza dal manaschi mettan ils ospitals e las clinicas a disposiziun in   dumber   adequat   da   posts   da   furmaziun   supplementara   per   medias   e   medis d'assistenza a norma da l'urden da furmaziun supplementara da la federaziun da las medias   e   dals   medis   svizzers   (FMH).   Il   dumber   da   posts   da   furmaziun supplementara vegn fixà tranter ils ospitals respectivamain las clinicas ed il chantun.

Pretensiuns qualitativas

Art.  12 1 Persunas che remplazzan ina persuna che porta la responsabladad professiunala per la   medischina,   per   la   tgira   u   assistenza   al   part,   ston   posseder   la   permissiun correspundenta per pratitgar la professiun en il chantun.

2 Il perfecziunament da las medias spezialistas e dals medis spezialists che lavuran en l'ospital sto correspunder a l'urden da perfecziunament da l'institut svizzer per la furmaziun supplementara medicala.

Pretensiuns manaschialas

Art.  13 1 Ultra   da   las   prescripziuns   dal   dretg   federal   ston   ils   manaschis   ademplir   las suandantas pretensiuns:

a)

l'infrastructura   ch'è   necessaria   per   l'emprim   tractament   da   stadis   che pericliteschan la vita è da tut temp pronta per il diever;

l'access per vehichels d'ambulanza è garantì da tut temp;

l'access a la staziun d'urgenza, a l'ambulatori ed a la recepziun da pazientas e pazients è segnà cleramain cun tavlas;

la substituziun per la direcziun dals secturs medicinals, da tgira e terapeutics sto esser reglada en scrit;

sin mintga staziun da letgs u partiziun occupada cun pazientas e pazients è preschenta da tut temp ina tgirunza diplomada u in tgirunz diplomà ubain ina persuna spezialisada dal sectur da sanadad.

b)

c)

d)

e)

2 En ospitals sto ultra da quai il servetsch d'urgenza esser cuntanschibel da tuttas uras.

Rapport da qualitad

Art.  14 1 Ils ospitals e las clinicas ston inoltrar a l'uffizi da sanadad in rapport da qualitad tenor il model da H+ Ils ospitals da la Svizra.

Sistem per annunziar anonimamain sbagls

Art.  15 1 Ils   ospitals   e   las   clinicas   ston   far   part   dal   sistem   per   annunziar   sbagls   Critical Incident Reporting & Reacting Network (CIRRNET).

5

500.010

4.3. CHASAS DA TGIRA, GRUPPAS DA TGIRA, ABITAZIUNS DA TGIRA, OSPIZIS PER PERSUNAS MURIBUNDAS ED ULTERIURAS PURSCHIDAS DA TGIRA STAZIUNARAS SCO ER STRUCTURAS DA DI E DA NOTG PER PERSUNAS CHE BASEGNAN TGIRA ED ASSISTENZA

Pretensiuns envers las localitads

Art.  16 1 Ils   manaschis   adempleschan   las   pretensiuns   envers   las   localitads,   sche   la concepziun dal spazi correspunda a la norma SIA 500 "Edifizis senza obstachels", als fegls d'infurmaziun 7/10 e 5/98 dal center svizzer per la construcziun adattada a las persunas cun impediments sco er a las pretensiuns che l'uffizi da sanadad fa envers las localitads ed ils implants al liber sco er envers las staziuns per persunas cun demenza en chasas da tgira.

2 L'uffizi da sanadad po permetter excepziuns da cas a cas.

Pretensiuns manaschialas

Art.  17 1 Ils manaschis adempleschan las pretensiuns manaschialas, sch'els:

a)

han in concept da gestiun sco er in concept da tgira ed assistenza per tgirar ed assister en moda adequata las differentas categorias d'abitantas ed abitants da la chasa;

han ina media u in medi da chasa ed ina dentista u in dentist da chasa;

garanteschan   il   provediment   medical   da   las   abitantas   e   dals   abitants resguardond la libra tscherna da la media u dal medi;

garanteschan   l'assistenza   psichiatrica   da   las   abitantas   e   dals   abitants   e disponan d'in servetsch psichiatric conciliar;

han in'apotecra conciliara u in apotecher conciliar;

han persunal spezialisà per la tgira ed assistenza da tuttas uras;

han ils indrizs, ils apparats ed ils meds auxiliars ch'èn necessaris per la tgira ed assistenza da las abitantas e dals abitants;

applitgeschan   in   manaschament   da   qualitad   orientà   al   process   ed   èn certifitgads.

b)

c)

d)

e)

f)

g)

h)

2 L'Uffizi da sanadad po permetter excepziuns da cas a cas. *

Pretensiuns persunalas

Art.  18 1 Ils manaschis adempleschan las pretensiuns qualitativas areguard il persunal, sche:

a)

la manadra u il manader da la purschida posseda ina scolaziun respectiva ch'è renconuschida da l'uffizi da sanadad;

la   manadra   u   il   manader   dal   sectur   da   la   tgira   ed   assistenza   posseda   ina furmaziun supplementara ch'è renconuschida da l'uffizi da sanadad en il sectur da la gestiun ed en gerontologia;

la quota dal persunal spezialisà per la tgira importa 40 pertschient dal persunal ch'è minimalmain necessari per il sectur da la tgira ed assistenza;

b)

c)

6

500.010

d)

15 pertschient   dal   persunal   dal   sectur   da   la   tgira   ed   assistenza   ch'è minimalmain necessari possedan in diplom sco tgirunza u tgirunz SAS ubain sco tgirunza u tgirunz SSS.

2 Ils   manaschis   adempleschan   las   pretensiuns   quantitativas   areguard   il   persunal, sch'il   plan   da   plazzas   previs   da   l'uffizi   da   sanadad   per   ina   tgira   ed   assistenza adequata da las abitantas e dals abitants vegn ademplì.

3 L'Uffizi da sanadad po permetter excepziuns da cas a cas. *

Scolaziun

Art.  19 1 Per onn d'emprendissadi èn ils manaschis obligads da scolar:

a) * emprendistas   ed   emprendists   che   frequentan   la   scolaziun   sco   spezialista   u spezialist da sanadad AFQ, en la dimensiun da 2,3 emnas per mintga plazza a temp   cumplain   dal   dumber   da   persunal   ch'è   necessari   per   ina   tgira   ed assistenza adequata;

b) * studentas e students da la scola spezialisada superiura da tgira (SSS-tgira) sco er da las scolas autas spezialisadas da tgira (SAS-tgira), en la dimensiun da 0,4 emnas per mintga plazza a temp cumplain dal dumber da persunal ch'è necessari per ina tgira ed assistenza adequata.

2 Il grad d'adempliment da questa prescripziun importa: * a) * per l'onn chalendar 2025 b) * per l'onn chalendar 2026 c) * per l'onn chalendar 2027 d) * per l'onn chalendar 2028 e) * per l'onn chalendar 2029 f) * En cas singuls po l'Uffizi da sanadad permetter excepziuns.

75 % 80 % 85 % 90 % 95 % 100 %

a partir da l'onn chalendar 2030

4.4. SERVETSCHS DA LA TGIRA ED ASSISTENZA A CHASA

Pretensiuns manaschialas

Art.  20 1 Ils   servetschs   da   la   tgira   ed   assistenza   a   chasa   adempleschan   las   pretensiuns areguard la gestiun, sche:

a)

b)

els han in concept da gestiun sco er in concept da tgira ed assistenza;

l'administraziun è cuntanschibla per telefon ils lavurdis durant almain 5 uras entaifer las uras da biro usitadas;

c) * els pon metter a disposiziun a curta vista in servetsch da pichet da 24 uras per clientas e clients, tar las qualas ed ils quals i sto vegnir fatg quint cun ina situaziun   da   crisa.   Quest   servetsch   da   pichet   vegn   ademplì   d'ina   tgirunza diplomada SAS u SSS ubain d'in tgirunz diplomà SAS u SSS;

d) * ina tgirunza diplomada SAS u SSS ubain in tgirunz diplomà SAS u SSS stat a disposiziun per instruir e per accumpagnar il persunal che lavura en la tgira durant ils temps da tgira.

7

500.010

2 L'Uffizi da sanadad po permetter excepziuns da cas a cas. *

Pretensiuns persunalas

Art.  21 1 Ils   servetschs   da   la   tgira   ed   assistenza   a   chasa   adempleschan   las   pretensiuns areguard il persunal, sche:

a) * la   manadra   u   il   manader   dal   sectur   da   la   tgira   ed   assistenza   posseda   ina

furmaziun supplementara ch'è renconuschida da l'Uffizi da sanadad.

b) * … 2 Per   las   pretensiuns   envers   la   furmaziun   supplementara   po   l'uffizi   da   sanadad conceder excepziuns per in temp limità.

Scolaziun

Art.  22 1 Per onn d'emprendissadi èn ils servetschs da la tgira ed assistenza a chasa obligads da scolar:

a) * emprendistas   ed   emprendists   che   frequentan   la   scolaziun   sco   spezialista   u spezialist da sanadad AFQ, en la dimensiun da 2,3 emnas per mintga plazza a temp cumplain dal dumber da persunal effectiv da la tgira ed assistenza;

b) * studentas e students da la scola spezialisada superiura da tgira (SSS-tgira) sco er da las scolas autas spezialisadas da tgira (SAS-tgira), en la dimensiun da 0,4 emnas per mintga plazza a temp cumplain dal dumber da persunal effectiv da la tgira ed assistenza.

2 Il grad d'adempliment da questa prescripziun importa: * a) * per l'onn chalendar 2025 b) * per l'onn chalendar 2026 c) * per l'onn chalendar 2027 d) * per l'onn chalendar 2028 e) * per l'onn chalendar 2029 f) * En cas singuls po l'Uffizi da sanadad permetter excepziuns.

a partir da l'onn chalendar 2030

75 % 80 % 85 % 90 % 95 % 100 %

4.5. TRANSPORT COMMERZIAL DA PERSUNAS MALSAUNAS E DISGRAZIADAS

Definiziuns

Art.  23 1 Sco transport da persunas malsaunas e disgraziadas vala il transport da persunas malsaunas u disgraziadas che basegnan assistenza medicinala durant il transport u che ston vegnir transportadas giaschentas.

2 Il transport da persunas malsaunas e disgraziadas vala sco commerzial, sch'el vegn fatg da professiun e cunter indemnisaziun.

8

500.010

3 La libra tscherna dal medi e da l'ospital vala sco resguardada, sche la persuna malsauna u disgraziada vegn surdada ad in'autra organisaziun che la transporta tar la media giavischada u tar il medi giavischà ubain tar l'ospital giavischà.

Premissas per la permissiun

Art.  24 1 La permissiun vegn concedida, sch'il manaschi posseda la renconuschientscha da l'interassociaziun   per   salvament   u   sch'el   ademplescha   –   confurm   a   l'intent   dal manaschi – las suandantas premissas:

a)

las pretensiuns envers in salvament da persunas professiunalmain qualifitgà èn ademplidas e l'equipament necessari per il salvament è avant maun;

la prontezza a l'acziun è garantida;

il   persunal   posseda   la   scolaziun,   la   furmaziun   supplementara   ed   il perfecziunament ch'i dovra en quest reguard.

b)

c)

Permissiun

Art.  25 1 En la permissiun vegnan fixads en spezial la zona d'acziun ed ils tips d'acziun admess.

2 Ils   servetschs   da   salvament   che   possedan   ina   permissiun   equivalenta   da   la confederaziun u d'in auter chantun, na basegnan nagina permissiun chantunala.

5. Obligaziuns da las persunas spezialisadas e dals manaschis dal sectur da sanadad

5.1. OBLIGAZIUNS GENERALAS

Interess da las pazientas e dals pazients

Art.  26 1 L'obligaziun da defender ils interess da las pazientas e dals pazients sa referescha a l'aspect da la sanadad.

Obligaziun d'annunziar cas da mort

Art.  27 1 Sco mortoris extraordinaris ston vegnir annunziads en spezial:

a)

tut   ils   mortoris   betg   natirals,   cunzunt   sch'i   èn   avant   maun   indizis   ch'in accident,   in   sbagl   da   tractament   u   ina   intervenziun   d'ordaifer   inclusiv   las consequenzas tardivas u in suicid po esser il motiv da la mort;

tut   ils   mortoris   betg   clers,   tar   ils   quals   i   na   po   betg   vegnir   concludì   cun segirezza suffizienta che mo ina malsogna saja il motiv da la mort;

baras d'ina identitad betg enconuschenta u betg clera.

b)

c)

9

500.010

5.2. PERSUNAS SPEZIALISADAS DAL SECTUR DA SANADAD

Art.  28

Durada e dimensiun dal perfecziunament per las professiuns suttamessas a l'obligaziun da dumandar ina permissiun *

1 La   durada   minimala   e   la   dimensiun   minimala   dal   perfecziunament   per   las professiuns ch'èn suttamessas en la Lescha da sanadad a l'obligaziun da dumandar ina   permissiun   sa   drizzan   tenor   las   regulaziuns   respectiva   da   l'organisaziun professiunala   correspundenta   respectivamain   da   la   federaziun   professiunala correspundenta, uschenavant che lur intent è quel da garantir in provediment d'auta qualitad e fidà da la populaziun. * 2 L'uffizi   da   sanadad   po   incumbensar   las   organisaziuns   professiunalas respectivamain   las   federaziuns   professiunalas   da   controllar,   sche   la   durada   e   la dimensiun da las pretensiuns specificas per la professiun envers il perfecziunament vegnan observadas.

Assicuranza da responsabladad professiunala

Art.  29 1 La summa minimala da garanzia da l'assicuranza da responsabladad professiunala importa:

a)

b)

5 milliuns francs per las persunas medicalas;

3 milliuns   francs   per   las   ulteriuras   persunas   spezialisadas   dal   sectur   da sanadad.

Art.  30

Servetsch d'urgenza 1. servetsch medical regiunal d'urgenza *

1 Durant las uras d'avertura effectivas da la pratica è mintga media u mintga medi da princip responsabel per il tractament d'urgenza da las atgnas pazientas e dals agens pazients. * 2 L'incumbensa   dal   servetsch   medical   regiunal   d'urgenza   è   quella   da   garantir   il provediment medicinal da la populaziun en cas da malsognas e d'accidents ordaifer las   uras   d'avertura   da   la   pratica.   Il   tractament   sto   vegnir   restrenschì   al   cas d'urgenza. * 3 Durant il servetsch regiunal d'urgenza sto la media u il medi en servetsch tscherner ses lieu da dimora uschia, che la cuntanschibladad per telefon è garantida da tut temp e ch'il servetsch d'urgenza po vegnir ademplì a curta vista. * 4 La   media   u   il   medi   en   servetsch   sto   adattar   il   mument   dal   tractament   al   stadi medicinal da la persuna che dovra il servetsch medical d'urgenza. Sche la persuna che dovra il servetsch medical d'urgenza na po betg vegnir a la pratica da medi, sto il provediment medicinal d'urgenza vegnir fatg sin basa d'ina visita a chasa al lieu da la persuna respectiva. * 5 La media u il medi en servetsch sto infurmar en scrit la media u il medi che tracta per ordinari la pazienta u il pazient davart la diagnosa e davart il tractament. *

10

500.010

6 Medias   e   medis   che   lavuran   en   differentas   regiuns   dal   chantun,   ston   prestar servetsch d'urgenza en mintga regiun confurm a lur pensum da lavur al lieu da lavur respectiv. * 7 Per   garantir   la   segirezza   dal   provediment   po   l'obligaziun   da   prestar   servetsch d'urgenza vegnir ademplida er ordaifer l'atgna regiun da servetsch d'urgenza, sche l'Uffizi da sanadad è perencletg cun quai. * 8 Medias e medis che lavuran er en auters chantuns, ston prestar servetsch d'urgenza en il chantun confurm a lur pensum da lavur. *

2. servetsch dentistic d'urgenza

Art.  30a * 1 Durant las uras d'avertura effectivas da la pratica è mintga dentista u mintga dentist da princip responsabel per il tractament d'urgenza da las atgnas pazientas e dals agens pazients.

2 L'incumbensa dal servetsch dentistic d'urgenza è quella da garantir il provediment dentistic da la populaziun en cas da problems da la medischina dals dents ordaifer las uras d'avertura da la pratica. Il tractament sto vegnir restrenschì al cas d'urgenza.

3 Durant   il   servetsch   dentistic   d'urgenza   sto   la   dentista   u   il   dentist   en   servetsch tscherner ses lieu da dimora uschia, che la cuntanschibladad per telefon è garantida da tut temp e ch'il servetsch d'urgenza po vegnir ademplì a curta vista.

4 En   cas   da   stadis   che   pericliteschan   la   vita   u   da   stadis   che   pericliteschan potenzialmain la vita sto il tractament vegnir fatg entaifer 1 ura, en cas da grondas dolurs u da grondas perditas da sang entaifer 6 uras ed en cas d'urgenza subjectivs entaifer 12 uras.

5 La dentista u il dentist en servetsch sto infurmar en scrit la dentista u il dentist che tracta per ordinari la pazienta u il pazient davart la diagnosa e davart il tractament.

6 Dentistas   e   dentists   che   adempleschan   las   premissas   per   pudair   pratitgar   la professiun e che lavuran en il chantun, èn obligads da sa participar al servetsch regiunal d'urgenza da l'organisaziun professiunala chantunala tenor sia regulaziun, sch'ellas  ed  els  han  lavurà  durant  3  onns  tar  ina  dentista  u  in  dentist  che  ha  la permissiun per pratitgar la professiun ed han pratitgà la professiun durant 3 onns en atgna responsabladad professiunala.

7 Dentistas e dentists che lavuran en differentas regiuns dal chantun, ston prestar servetsch d'urgenza en mintga regiun confurm a lur pensum da lavur al lieu da lavur respectiv.

8 Per   garantir   la   segirezza   dal   provediment   po   l'obligaziun   da   prestar   servetsch d'urgenza vegnir ademplida er ordaifer l'atgna regiun da servetsch d'urgenza, sche l'Uffizi da sanadad è perencletg cun quai.

9 Dentistas e dentists che lavuran er en auters chantuns, ston da princip prestar il servetsch d'urgenza cumplain en il chantun.

10 En   cas   tenor   l'alinea 9   po   l'Uffizi   da   sanadad   –   suenter   avair   consultà l'organisaziun professiunala chantunala – permetter ina reducziun da l'obligaziun da prestar servetsch d'urgenza.

11

500.010

Art.  30b * Cunvegna da prestaziun cun l'Uniun grischuna da medis 1 En la cunvegna da prestaziun cun l'Uniun grischuna da medis vegnan regladas las prestaziuns   che   ston   vegnir   furnidas   e   lur   indemnisaziun   tras   il   chantun.   A   las prestaziuns che ston vegnir furnidas da l'Uniun grischuna da medis appartegnan en spezial:

a)

b)

organisar il servetsch medical regiunal d'urgenza;

far   ils   plans   da   servetsch   da   las   medias   e   dals   medis   che   lavuran   en   il servetsch medical regiunal d'urgenza;

administrar l'app da cas d'urgenza;

garantir il perfecziunament regular specific per cas d'urgenza da las medias e dals medis che prestan servetsch d'urgenza;

garantir contribuziuns als custs per acquistar e per mantegnair l'equipament per cas d'urgenza da las medias e dals medis che prestan servetsch d'urgenza.

c)

d)

e)

5.3. MANASCHIS DAL SECTUR DA SANADAD

Ospitals publics

Art.  31 1 Sco ospitals publics valan ils ospitals ch'èn designads sco tals en la lescha per promover la tgira da persunas malsaunas.

Obligaziuns da quità e da protecziun

Art.  32 1 Las obligaziuns da quità e da protecziun obligheschan ils manaschis dal sectur da sanadad da preservar las pazientas ed ils pazients da donns, e quai cun mesiras adattadas che tegnan quint dal potenzial da periclitaziun individual.

6. Dretgs da las pazientas e dals pazients

Assistenza spirituala

Art.  33 1 L'assistenza spirituala adequata s'orientescha als basegns da las pazientas e dals pazients respectivamain da las abitantas e dals abitants.

2 Per  garantir  l'assistenza  spirituala  ston  ils  ospitals  e  las  chasas  da  tgira  far  ina cunvegna cun las baselgias chantunalas respectivamain cun las plaivs localas.

Tractament palliativ

Art.  34 1 La  tgira  cumplessiva  cuntegna  la  consideraziun  cumpletta  da  tut  ils  aspects  da l'uman incurablamain malsaun, resguardond sias cundiziuns da viver, sia idea da la malsogna   e   da   la   sanadad   sco   er   ses   giavischs   da   sa   participar   al   process   da tractament u da sa cumportar en moda passiva en quel.

12

500.010

7. Prevenziun e cumbat cunter malsognas transmissiblas da l'uman

Autoritad executiva

Art.  35 1 L'uffizi da sanadad exequescha las incumbensas che la legislaziun federala davart il cumbat cunter malsognas transmissiblas attribuescha al chantun.

8. Protecziun cunter radiaziuns nunionisantas en solariums ed en la cosmetica *

Autoritad executiva

Art.  36 * 1 En   il   sectur   da   l'utilisaziun   da   solariums   e   da   products   per   intents   cosmetics exequescha   l'Uffizi   da   sanadad   las   incumbensas   ch'èn   vegnidas   attribuidas   al chantun  tras  la  legislaziun  federala  davart  la  protecziun  cunter  ils  privels  da  las radiaziuns nunionisantas e dal sun.

13

500.010

Tabella da las modificaziuns - tenor conclus

Entrada en vigur 01-01-2018 01-02-2020 01-02-2020 01-02-2020 01-02-2020 01-02-2020 01-02-2020 01-02-2020 01-02-2020 01-02-2020 01-02-2020 01-02-2020 01-02-2021 01-02-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-02-2023 01-02-2023 01-02-2023 01-01-2024 01-01-2024 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 1 al. 1bis Art. 4 al. 1, abis)

Art. 9 al. 2, c)

Art. 17 al. 2 Art. 18 al. 3 Art. 20 al. 1, c)

Art. 20 al. 1, d)

Art. 20 al. 2 Art. 21 al. 1, a)

Art. 21 al. 1, b)

Art. 22 al. 2 Art. 9 al. 2, c)

Art. 9 al. 2, d)

Art. 28 Art. 28 al. 1 Art. 30 Art. 30 al. 1 Art. 30 al. 2 Art. 30 al. 3 Art. 30 al. 4 Art. 30 al. 5 Art. 30 al. 6 Art. 30 al. 7 Art. 30 al. 8 Art. 30a Art. 30b Art. 4 al. 1, a)

Titel 8.

Art. 36 Art. 9 al. 2, d)

Art. 9 al. 2, e)

Art. 11 al. 2 Art. 11 al. 2bis Art. 19 al. 1, a)

Art. 19 al. 1, b)

Art. 19 al. 2 Art. 19 al. 2, a)

Art. 19 al. 2, b)

Art. 19 al. 2, c)

Art. 19 al. 2, d)

Art. 19 al. 2, e)

Art. 19 al. 2, f)

Art. 22 al. 1, a)

Art. 22 al. 1, b)

Art. 22 al. 2 Art. 22 al. 2, a)

Art. 22 al. 2, b)

Art. 22 al. 2, c)

Art. 22 al. 2, d)

Art. 22 al. 2, e)

Art. 22 al. 2, f)

Modificaziun emprima versiun integraziun integraziun midada integraziun integraziun midada midada integraziun midada aboliziun midada midada integraziun midada dal titel midada midada dal titel midada midada integraziun integraziun integraziun integraziun integraziun integraziun integraziun integraziun midada integraziun integraziun midada integraziun midada integraziun midada midada midada integraziun integraziun integraziun integraziun integraziun integraziun midada midada midada integraziun integraziun integraziun integraziun integraziun integraziun

Publicaziun en la CUL 2017-024 2020-002 2020-002 2020-002 2020-002 2020-002 2020-002 2020-002 2020-002 2020-002 2020-002 2020-002 2021-003 2021-003 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2023-001 2023-001 2023-001 2023-039 2023-039 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024 2025-024

Conclus 20-06-2017 10-02-2020 10-02-2020 10-02-2020 10-02-2020 10-02-2020 10-02-2020 10-02-2020 10-02-2020 10-02-2020 10-02-2020 10-02-2020 26-01-2021 26-01-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 24-01-2023 24-01-2023 24-01-2023 19-12-2023 19-12-2023 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025

14

Tabella da las modificaziuns - tenor element

Element relasch Art. 1 al. 1bis Art. 4 al. 1, a)

Art. 4 al. 1, abis)

Art. 9 al. 2, c)

Art. 9 al. 2, c)

Art. 9 al. 2, d)

Art. 9 al. 2, d)

Art. 9 al. 2, e)

Art. 11 al. 2 Art. 11 al. 2bis Art. 17 al. 2 Art. 18 al. 3 Art. 19 al. 1, a)

Art. 19 al. 1, b)

Art. 19 al. 2 Art. 19 al. 2, a)

Art. 19 al. 2, b)

Art. 19 al. 2, c)

Art. 19 al. 2, d)

Art. 19 al. 2, e)

Art. 19 al. 2, f)

Art. 20 al. 1, c)

Art. 20 al. 1, d)

Art. 20 al. 2 Art. 21 al. 1, a)

Art. 21 al. 1, b)

Art. 22 al. 1, a)

Art. 22 al. 1, b)

Art. 22 al. 2 Art. 22 al. 2 Art. 22 al. 2, a)

Art. 22 al. 2, b)

Art. 22 al. 2, c)

Art. 22 al. 2, d)

Art. 22 al. 2, e)

Art. 22 al. 2, f)

Art. 28 Art. 28 al. 1 Art. 30 Art. 30 al. 1 Art. 30 al. 2 Art. 30 al. 3 Art. 30 al. 4 Art. 30 al. 5 Art. 30 al. 6 Art. 30 al. 7 Art. 30 al. 8 Art. 30a Art. 30b Titel 8.

Art. 36

Conclus 20-06-2017 10-02-2020 24-01-2023 10-02-2020 10-02-2020 26-01-2021 26-01-2021 19-12-2023 19-12-2023 18-02-2025 18-02-2025 10-02-2020 10-02-2020 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 10-02-2020 10-02-2020 10-02-2020 10-02-2020 10-02-2020 18-02-2025 18-02-2025 10-02-2020 18-02-2025 18-02-2025 18-02-2025 18-02-2025 18-02-2025 18-02-2025 18-02-2025 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 27-04-2021 24-01-2023 24-01-2023

Entrada en vigur 01-01-2018 01-02-2020 01-02-2023 01-02-2020 01-02-2020 01-02-2021 01-02-2021 01-01-2024 01-01-2024 01-01-2025 01-01-2025 01-02-2020 01-02-2020 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-02-2020 01-02-2020 01-02-2020 01-02-2020 01-02-2020 01-01-2025 01-01-2025 01-02-2020 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-06-2021 01-02-2023 01-02-2023

Modificaziun emprima versiun integraziun midada integraziun midada midada integraziun midada integraziun midada integraziun integraziun integraziun midada midada midada integraziun integraziun integraziun integraziun integraziun integraziun midada midada integraziun midada aboliziun midada midada midada midada integraziun integraziun integraziun integraziun integraziun integraziun midada dal titel midada midada dal titel midada midada integraziun integraziun integraziun integraziun integraziun integraziun integraziun integraziun integraziun integraziun

500.010

Publicaziun en la CUL 2017-024 2020-002 2023-001 2020-002 2020-002 2021-003 2021-003 2023-039 2023-039 2025-024 2025-024 2020-002 2020-002 2025-024 2025-024 2025-024 2025-024 2025-024 2025-024 2025-024 2025-024 2025-024 2020-002 2020-002 2020-002 2020-002 2020-002 2025-024 2025-024 2020-002 2025-024 2025-024 2025-024 2025-024 2025-024 2025-024 2025-024 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2021-016 2023-001 2023-001

15